Diari Oficial de la Generalitat Valenciana


Sumari del DOGV 4218, del 27-03-2002 (2002/2713)

Informació pública de la modificació al projecte d'urbanització de la unitat d'execució 1 pla parcial Lledó 2, sector 4, de Castelló de la Plana.
-------------------------------------------------------------------------------------------------------------------------------------------------

### Dades del document

Número de DOGV
:   4218

Data del DOGV
:   27-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2713


Organisme emissor
:   Renos, SL, Promojucar, SA, Harbo, SA, Calviga, SA

Tipus de document
:   Anunci

Informació pública de la modificació al projecte d'urbanització de la unitat d'execució 1 pla parcial Lledó 2, sector 4, de Castelló de la Plana. [2002/Q2713]
  
Les mercantils Renos, SL, Promojucar, SA, Harbo, SA, Calviga, SA, amb domicili al carrer d'Enmig, número 9, 11, entresòl, mitjançant el present anunci i en aplicació del que s'estableix en l'article 53 en relació amb l'article 48 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana, comunica:
  
Primer
  
Que en sessió plenària de l'Ajuntament de Castelló de la Plana i en data de 25 d'abril de 1997, es va acordar aprovar el programa d'actuació integrada per al desenvolupament de la unitat d'execució número 1 del pla parcial Lledó 2, que correspon al sector número 4 del programa d'actuació urbanística Lledó, i adjudicar l'execució del programa a les mercantils Calviga, SA, Promojucar, SA, Renos, SA, i Harbo, SA.
  
Segon
  
El 18 de juliol de 1997, les empreses adjudicatàries van presentar projecte d'urbanització, el qual es va sotmetre als informes dels tècnics corresponents, estudi, i una vegada presentades les al·legacions es va aprovar pel Ple el dia 23 de desembre de 1997, i se'n va acordar la remissió a la Conselleria d'Obres Públiques, Urbanisme i Transports i es va publicar en el Diari Oficial de la Generalitat Valenciana el dia 23 de març de 1998, per un import de 124.201.628 pessetes.
  
Tercer
  
Posteriorment, i en la fase d'execució d'obra material per part de l'urbanitzador i l'equip redactor del projecte, es va observar una sèrie de circumstàncies noves que podien produir xicotetes variacions en el propi projecte i en l'amidament com poden ser l'aparició de restes arqueològiques (per la qual cosa l'ajuntament va comunicar a l'empresa contractista la paralització de les obres), la demolició de paviments i edificis, la reposició de tanques, la col·locació d'una illeta al carrer 1 igual que la que hi ha a l'avinguda de Caputxins, la modificació de les instal·lacions elèctriques d'acord amb les exigències d'Iberdrola (es dupliquen els transformadors que de dos passen a quatre i s'adeqüen les casetes prefabricades), la modificació d'instal·lacions de telefonia i conducció de aigües existents per exigències de les companyies subministradores, l'adaptació de l'enllumenat públic a la mateixa tipologia que altres programes d'actuació integrada, el cobriment de la séquia major per indicació de la comunitat de regants i la realització de la prolongació de l'avinguda de Caputxins que travessava l'àmbit de l'actuació amb la mateixa secció transversal que l'avinguda de Caputxins a la seua part final.
  
Quart
  
Tenint en compte els extrems apuntats i que s'han seguit per a l'aprovació del projecte d'urbanització els tràmits prevists i com que és necessari que es contemplen en aquest les modificacions a què es fa referència al punt anterior i que aquestes es poden considerar circumstàncies que han aparegut noves, entenem que són causes objectives que determinen una retaxació de càrregues en els termes establits en l'article 67 de la Llei Reguladora de l'Activitat Urbanística i que es corresponen d'acord amb l'article 29.10 del mateix cos legal per a restaurar l'equilibri econòmic de l'actuació ja que aquestes no es van poder preveure en el moment de la confecció del programa.
  
Cinqué
  
Que el procediment per a l'aprovació del projecte d'urbanització i/o el modificat d'aquest d'acord amb el que estableix l'article 53 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana, i l'article 139 del Reglament de Planejament de la Comunitat Valenciana, és l'establit per a l'aprovació dels programes.
  
Sisé
  
Que l'article 48 la Llei 6/1994, de 15 de novembre, Reguladora de l'Activitat Urbanística de la Generalitat Valenciana, en permet la tramitació mitjançant el procediment simplificat, per la qual cosa es procedeix per part dels urbanitzadors a la utilització d'aquest, i es protocol·litzen els documents a la Notaria del senyor Enrique Ferrero Maria, situada a Castelló de la Plana, carrer Major, número 31, 3r, segons l'acta número 823 del protocol, de data 1 de març de 2002. Els exemplars es troben igualment disponibles a la Secció d'Urbanisme de l'Ajuntament de Castelló de la Plana amb data d'entrada al Registre General de 8 de febrer de 2002, i número de registre 11.780. Qualsevol persona interessada podrà, dins del termini de 20 dies, comptats des de l'endemà de la publicació d'aquest anunci en el Diari Oficial de la Generalitat Valenciana, comparéixer davant la notaria per a obtenir una còpia de l'acta o sol·licitar que aquesta se li exhibisca. Així mateix, podrà consultar a l'ajuntament les actuacions derivades de la documentació dipositada en aquest, i presentar davant d'aquest, per a incorporar-les-hi, tantes al·legacions com estime oportunes.